Spanne bekend vir Paarl Gim se juniortoernooi van 2018 :: School of Rugby
Published on Wednesday, 25 October 2017 10:35 | Written by Hannes Nienaber | |
Die voorste o.16-rugbyspanne van Suid-Afrika sal volgende jaar weer tydens die jaarlikse Paarl Gimnasium o.16- en o.14-toernooi in aksie wees. Gimmies bied die toernooi al sedert 1992 aan.
Nie minder as 30 van die land se voorste rugbyskole se o.16-spanne sal volgende jaar tydens die toernooi in die Paarl in aksie wees nie. Menlopark van Pretoria, Grey-kollege van Bloemfontein, Paarl Boishaai, Monument, Paarl Gimnasium en EG Jansen se spanne behoort volgende jaar onder die land se voorste tien o.16-spanne in die land te tel.
Spanne van alle uithoeke van die land sover as Kimberley, Pretoria, Cradock, Krugersdorp, Mbombela, Durban, Potchefstroom, Port Elizabeth en Middelburg sal in aksie wees.
Tien o.14-spanne sal ook aan die toernooi in die Paarl deelneem.
o.16: Affies, Menlopark, Grey-kollege, Hoër Jongenskool Paarl, Boland Landbou, Marlow Landbou, Oakdale Landbou, Hoërskool Bellville, Centurion, Diamantveld, EG Jansen, Duineveld, Durbanville, Eldoraigne, Framesby, Garsfontein, Kempton Park, Monument, Hoërskool Nelspruit, Noordheuwel, Outeniqua, Hoërskool Rustenburg, Stellenberg, Waterkloof, HTS Middelburg, Michaelhouse, Paarl Gimnasium, Paul Roos Gimnasium, Potchefstroom Gimnasium, SACS.
o.14: Brandwag (Uitenhage), Grey-kollege, Oakdale Landbou, Hoërskool Bellville, Eldoraigne, Framesby, Kempton Park, Hoërskool Nelspruit, Hoërskool Rustenburg, Paarl Gimnasium.